ตลาดหุ้นไทยปิดเช้าบวก1.73 จุด
ตลาดหุ้นไทยเช้านี้แกว่งผันผวน ปิดเช้าบวก1.73 จุด มูลค่าการซื้อขาย 12,007.43 ล้านบาท
8 ต.ค. 2553

ตลาดหุ้นไทยเช้านี้แกว่งผันผวน ปิดเช้าบวก1.73 จุด มูลค่าการซื้อขาย 12,007.43 ล้านบาท
SET ช่วงเช้าปิดที่ระดับ 972.63 จุด เพิ่มขึ้น 1.73 จุด (+0.18%)มูลค่าการซื้อขาย 12,007.43 ล้านบาท นักวิเคราะห์ฯ เผย ตลาดหุ้นไทยเช้านี้แกว่งผันผวนทิศทางเดียวกับตลาดหุ้นภูมิภาค โดยตลาดฯเปิดตัวมาลดลงเล็กน้อยแต่ก็รีบาวส์ขึ้นมาได้ ทั้งนี้ตลาดฯกำลังรอความชัดเจนมาตรการดูแลค่าเงิบบาทของแบงก์ชาติทำให้ยังไม่ค่อยกล้าลงทุน ด้านปัจจัยต่างประเทศติดตามการประกาศตัวเลขจ้างงานนอกภาคการเกษตรของสหรัฐฯและลุ้นเฟดประกาศมาตรการ QE ในวันที่ 2-3 พ.ย.นี้ คาดช่วงบ่ายตลาดฯแกว่ง sideway ต่อ พร้อมให้แนวรับ 960 จุด แนวต้าน 983 จุด
ตลาดหลักทรัพย์ปิดตลาดช่วงเช้าวันนี้ที่ระดับ 972.63 จุด เพิ่มขึ้น 1.73 จุด (+0.18%)มูลค่าการซื้อขาย 12,007.43 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในลบเล็กน้อยหลังเปิดตลาดฯ จากนั้นสามารถรีบาสว์กลับขึ้นมาในแดนบวก โดยแตะจุดสูงสุดของช่วงเช้าที่ 976.12 จุด และแตะจุดต่ำสุดของช่วงเช้าที่ระดับ 969.99 จุด         
นายธวัชชัย อัศวพรไชย รองผู้อำนวยการอาวุโส บล.โกลเบล็ก กล่าวว่า ตลาดหุ้นไทยเช้านี้แกว่งผันผวนเล็กน้อยในทิศทางเดียวกันกับตลาดหุ้นอื่นในภูมิภาคเอเชีย โดยเมื่อตลาดเปิดมาปรับลดลงไปเล็กน้อย แต่สามารถรีบาวส์กลับขึ้นมาได้ ทั้งนี้ มองว่าตลาดฯกำลังรอความชัดเจนว่าธนาคารแห่งประเทศไทย(ธปท.)จะมีมาตรการอะไรออกมาเพื่อดูแลเงินบาทแข็งค่า ทำให้นักลงทุนมีความกังวลจึงยังไม่ค่อยกล้าลงทุนมากเท่าไหร่
"ตอนนี้หลักๆตลาดฯก็รอว่าแบงก์ชาติจะออกอะไรมาดูแลเงินบาท ซึ่งถ้าออกมาซอฟท์ๆมันก็ดีกับทุกฝ่าย แต่นี่ทุกคนก็กลัวว่าจะมีมาตรการแรงๆออกมาเพราะมันเคยเกิด ก็เลยทำให้มีความไม่แน่ใจทำให้ไม่ค่อยกล้าเล่น"นายธวัชชัย กล่าว          
ด้านปัจจัยในต่างประเทศก็แนะให้ติดตามการประกาศตัวเลขจ้างงานนอกภาคการเกษตรของสหรัฐฯที่จะประกาศในคืนนี้ และในขณะนี้ทุกฝ่ายก็กำลังเฝ้าติดตามว่าในการประชุมธนาคารกลางสหรัฐ(เฟด)วันที่ 2-3 พ.ย.จะมีการประกาศใช้มาตรการ QE เพื่อกระตุ้นเศรษฐกิจหรือไม่
แนวโน้มการลงทุนในช่วงบ่าย นายธวัชชัย กล่าวว่า ตลาดฯคงจะแกว่ง sideway ต่อ พร้อมให้แนวรับ 960 จุด แนวต้าน 983 จุด  
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่         
PTT    มูลค่าการซื้อขาย 2,391.32  ล้านบาท ปิดที่ 304.00  บาท  เพิ่มขึ้น 4.00  บาท 
PTTEP  มูลค่าการซื้อขาย   910.04  ล้านบาท ปิดที่ 166.00  บาท  ลดลง  0.50  บาท
CPF    มูลค่าการซื้อขาย   531.47  ล้านบาท ปิดที่ 23.50   บาท  ลดลง  0.20  บาท   
BTS    มูลค่าการซื้อขาย   485.01  ล้านบาท ปิดที่  0.84   บาท  เพิ่มขึ้น 0.03  บาท   
TMB    มูลค่าการซื้อขาย   404.50  ล้านบาท ปิดที่  2.28   บาท  เพิ่มขึ้น 0.02  บาท